Brasilian jalkapallomaajoukkue

Brasilian jalkapallomaajoukkue () edustaa Brasiliaa kansainvälisissä miesten jalkapallon maajoukkuekilpailuissa. Se on saavuttanut ainoana maana viisi maailmanmestaruutta, ja se on myös ainoa joukkue, joka ei koskaan ole jäänyt MM-kisojen lopputurnauksen ulkopuolelle.

 MM-kisahistoria 
Brasilia on ainoana joukkueena osallistunut jokaisiin MM-kisoihin. Se on saavuttanut MM-kisoista viisi maailmanmestaruutta, kaksi hopeaa ja kaksi pronssia, minkä vuoksi Brasilia on MM-kisahistorian menestyksekkäin joukkue.

 Vuodet 1914–1938 
Brasilian maajoukkue perustettiin vuonna 1914 ja ensimmäisessä ottelussaan se kohtasi englantilaisen seurajoukkueen Exeter Cityn, jonka se myös voitti maalein 2–0. Joukkueen varhaishistoria ei kuitenkaan ollut erityisen menestyksekästä. Osasyynä tähän olivat Brasilian jalkapalloliiton sisäiset ammattilaisurheiluun liittyneet kiistat, jotka vaikuttivat maan jalkapallon kehitykseen kielteisesti, eikä Brasilia kyennyt muodostamaan parhaita mahdollisia maajoukkueita. Oman osansa kiistaan toivat São Paulon ja Rio de Janeiron osavaltioiden liittojen väliset erimielisyydet. Maajoukkuepelaajat tulivat aina jommastakummasta osavaltiosta. Brasilia putosi sekä 1930 että 1934 heti lohkovaiheen jälkeen. 1938 kuitenkin meni paremmin ja joukkue saavutti pronssia. Leônidas da Silva teki Puolaa vastaan käydyssä ottelussa kolme maalia pelattuaan osan ajasta ilman kenkiä.

 1950-luku 
Vuoden 1950 MM-lopputurnaus järjestettiin Brasiliassa. Kilpailussa ei järjestetty loppuottelua, vaan pisimmälle selviytyneet neljä joukkuetta  pelasivat keskenään loppusarjan. Brasilian ja Uruguayn välinen kamppailu kuitenkin muodostui maailmanmestaruuden kannalta ratkaisevaksi. Rio de Janeiron Maracanã-stadionilla ottelua seurasi 199 854 ihmistä ja Brasilialle olisi riittänyt tasapeli mestaruuteen, mutta vaikka se eräässä vaiheessa johti ottelua maalein 1–0, voitti Uruguay lopulta maalein 1–2. Ottelu tunnetaan Etelä-Amerikassa nimellä "Maracanazo" (). 

1954 Sveitsin MM-turnaukseen Brasilia lähti lähes täysin uudistetulla joukkueella. Joukkue vilisi sellaisia tähtipelaajia kuin Nilton Santos, Djalma Santos ja Didi, mutta putosi leikistä hävittyään väkivallan sävyttämässä puolivälieräottelussa Unkarille 2–4. Ottelussa ajettiin 76. minuutin kohdalla ulos sekä Nilton Santos että Unkarin József Bozsik, ja vielä 79. minuutin kohdalla Humberto. Jälkipelit jatkuivat vielä loppuvihellyksen jälkeen, kun Unkarin pelaaja Ferenc Puskás, joka oli joutunut loukkaannuttuaan jättämään ottelun kesken jo aikaisemmassa vaiheessa, sai pukuhuoneessa pullosta päähänsä.

1958 Ruotsin MM-turnaukseen valmentaja Vicente Feola laati joukkueen pelaajille tiukan, 40-kohtaisen sääntöohjelman, joka muun muassa kielsi hattujen ja sateenvarjojen käytön, edustusasussa tupakoinnin ja lehdistölle kommenttien antamisen lukuun ottamatta tiettyjä ajankohtia. Ainoana joukkueena Brasilialla oli mukana myös psykologi, sillä vuoden 1950 tapahtumat raastoivat yhä eräiden pelaajien mieliä, sekä hammaslääkäri, koska monilla köyhistä oloista lähtöisin olleilla pelaajilla oli hammasongelmia. Joukkue lähetti myös tarkkailijan seuraamaan Euroopan sisäisiä karsintoja jo vuotta ennen kisojen alkua. MM-kisoissa Brasilia joutui kovaan lohkoon, jossa sen lisäksi pelasivat Englanti, Neuvostoliitto ja Itävalta. Ensimmäisessä ottelussaan joukkue voitti Itävallan 3–0 ja toisessaan pelasi Englannin kanssa maalittoman tasapelin. Turnauksen ennakkosuosikki oli hyväkuntoinen Neuvostoliitto. Brasilia lähti otteluun tavallisesta poikkeavalla kokoonpanolla. Aloitusmiehistössä pelasivat nuoret Zito, Garrincha ja Pelé. Ottelussa maalinteon aloitti Garrincha heti alkuhetkillä, ja kolmen minuutin kuluttua tästä myös Pelé onnistui maalinteossa. Lopulta ottelu myös päättyi 2–0, ja joukkue eteni puolivälieriin Walesia vastaan, jonka se voitti Pelén tekemällä maalilla. Välierässä vastaan asettui Ranska, joka kaatui 5–2, ja Brasilia eteni loppuotteluun isäntäjoukkuetta Ruotsia vastaan. Myös loppuottelun numerot olivat 5–2 Brasilian hyväksi, minkä seurauksena siitä tuli ensimmäinen joukkue, joka kykeni maailmanmestaruuteen kotimaanosansa ulkopuolella.

 1960-luku 
Brasilia uusi maailmanmestaruutensa vuoden 1962 kisoissa Chilessä. Joukkueen tähtipelaaja oli Garrincha. Pelé loukkaantui alkulohkon toisessa ottelussa Tšekkoslovakiaa vastaan. 

Vuoden 1966 Englannin MM-kisoja varjostivat jälleen erimielisyydet. Kaikki Brasilian huippujoukkueet halusivat joukkueeseen mahdollisimman paljon omia pelaajiaan. Ennen turnausta valmentaja Feola joutui tekemään valinnan 46 pelaajan joukosta, josta vain 22 matkusti kisoihin. Kisoissa sallittu kova peli ei sopinut Brasilialle, joka menestyi huonoiten aikoihin jäätyään alkulohkoon.

 1970-luku 
1970 Meksikon MM-kisoissa Brasilian joukkueessa pelasivat lukuisat sen aikaiset huippunimet, kuten Pelé, josta tuli ensimmäinen ja toistaiseksi ainoa lajin kolminkertainen maailmanmestari. Hänen "adjuntanttinaan" Jairzinhosta tuli ensimmäinen pelaaja, joka on tehnyt maalin jokaisessa pelaamassaan MM-lopputurnausottelussa ja vielä pelannut suurimman mahdollisen määrän pelejä. Lisäksi tähtisikermään kuuluivat esimerkiksi Carlos Alberto, Tostão, Gérson ja Rivelino. Joukkue raivasi puolivälierissä tieltään Perun ja välierissä Uruguayn edeten loppuotteluun Italiaa vastaan. Italia kaatui maalein 4–1. Kolmannen maailmanmestaruutensa ansiosta Brasilia sai vanhan kiertopalkinnon Jules Rimet -pokaalin omakseen. Pokaali varastettiin myöhemmin, eikä sitä koskaan löydetty.

Pelén ja muiden kirkkaimpien tähtien lopetettua maajoukkueuransa ei Brasilia ollut entisensä 1974 Saksan liittotasavallan MM-turnauksessa. Joukkue hävisi jatkosarjassa totaalista jalkapalloa pelanneelle Alankomaiden joukkueelle ja eteni pronssiotteluun, missä kuitenkin kärsi tappion Puolalle. 

1978 MM-kisat pelattiin kiistanalaisissa tunnelmissa, kun joukkue kohtasi jatkosarjassa isäntämaa Argentiinan ottelussa, joka päättyi 0–0. Sekä Argentiina että Brasilia voittivat ottelunsa lohkon muita joukkueita, Perua ja Puolaa vastaan, mutta ennen viimeistä ottelua, Argentiinan ja Perun välistä kohtaamista, Brasilian maaliero oli parempi. Ottelussa Perun argentiinalaissyntyinen maalivahti Ramón Quiroga kuitenkin päästi kuusi maalia ja Argentiina eteni paremman maalieron turvin loppuotteluun. Quirogan tilanne aiheutti suuria epäilyksiä, vaikka molemmat osapuolet ovat vakuuttaneet, ettei mitään vääryyttä tapahtunut. Brasilia jäi pronssiotteluun, missä se voitti Italian 2–1.

 1980-luku 
1982 Espanjan MM-kisoissa Telê Santanan valmentamassa joukkueessa pelasivat muiden muassa Zico, Paulo Falcão ja Sócrates. Joukkue voitti loisteliaalla pelillä oman alkulohkonsa ja toisella kierroksella kaatoi puolustavan maailmanmestarin Argentiinan 3–1, mutta putosi turnauksesta hävittyään Italialle 2–3 Paolo Rossin tehtyä ottelun kaikki kolme maalia. Osa asijantuntijoista pitää Brasilian 1982 joukkuetta kaikkien aikojen parhaana.

1986 MM-kisoissa neljä vuotta vanhempi joukkue ei ollut enää entisensä. Kisat päättyivät puolivälierissä rangaistuspotkukilpailutappioon Ranskaa vastaan.

 1990-luku 
1990 Italian MM-turnauksessa joukkuetta valmensi melko kokematon Sebastião Lazaroni. Joukkueen keulahahmo oli keskikenttämies Dunga. Kisat päättyivät jo neljännesvälierissä Diego Maradonan Argentiinaa vastaan. Brasilia hallitsi peliä mielin määrin, mutta tappio 0–1 pudotti kirvelevästi ennakkosuosikit jatkosta. Kisojen jälkeen Brasilian joukkuetta kritisoitiin pelityylin liiallisesta eurooppalaistamisesta.

Vuoden 1994 MM-kilpailuissa Yhdysvalloissa Brasilia palasi pelityyliltään enemmän juurilleen ja kykeni jälleen mestaruuteen, 24 vuoden tauon jälkeen. Joukkue voitti alkulohkonsa ja pudotuspelivaiheessa voitti Yhdysvallat, Alankomaat ja Ruotsin, ja eteni loppuotteluun Italiaa vastaan. Loppuottelussa ei tehty varsinaisella peliajalla eikä jatko-ajalla yhtään maalia ja ensimmäisen kerran MM-kisahistoriassa jouduttiin turvautumaan rangaistuspotkukilpailuun mestarin ratkaisemiseksi. Brasilian mestaruus ratkesi, kun Italian Roberto Baggio veti pallon yli maalin.

1998 Ranskan MM-kisoissa joukkuetta valmensi Mário Zagallo, joka itse oli ollut pelaajana voittamassa mestaruutta vuosina 1958 ja 1962, valmentajana 1970 ja apuvalmentajana 1994. Joukkue eteni loppuotteluun, jossa kotijoukkue Ranska voitti kamppailun maalein 3–0.

 2000-luku 

Vuoden 2002 MM-kisoissa Japanissa ja Etelä-Koreassa Brasilia voitti historiallisen viidennen mestaruutensa. Loppuottelussa se kohtasi toiseksi menestyneimmän MM-kisamaan Saksan, jota vastaan se ei koskaan aikaisemmin ollut pelannut MM-turnauksessa, tosin Brasilia kohtasi Itä-Saksan vuoden 1974 MM-kisoissa. Vuoden 2002 finaali päättyi Brasilian 2–0-voittoon maalikuninkuuden kahdeksalla osumalla voittaneen Ronaldon viimeisteltyä molemmat maalit.

Vuoden 2006 MM-kisoissa Saksassa Brasilian pelit päättyivät puolivälierissä Ranskaa vastaan numeroin 0–1. Brasilian kaatajaksi nousi Thierry Henry, joka Zinédine Zidanen syötöstä viimeisteli Ranskan voittomaalin. Brasilian joukkueessa jo neljänsiin MM-kisoihinsa osallistunut Ronaldo teki historiaa, kun hän kisojen kolmella maalillaan nousi kautta aikain maalintekijäpörssissä ohi Gerd Müllerin yhteensä 15:llä MM-kisaosumallaan.

 2010-luku 
Brasilia voitti Etelä-Amerikan karsintalohkon ja pääsi Etelä-Afrikassa vuonna 2010 järjestettyihin maailmanmestaruuskilpailuihin. Brasiliaa valmensi aiemmin joukkueen pelaajana ja kapteenina vaikuttanut Dunga, joka oli voittanut maailmanmestaruuden vuoden 1994 MM-kilpailuissa. Hänen kokoamansa joukkueen pelityyliä arvosteltiin Brasiliassa tylsäksi ja liian puolustavaksi. Brasilia eteni aina puolivälieriin asti, joissa Alankomaat pudotti sen maalein 2–1. Kilpailujen jälkeen Dunga ilmoitti jättävänsä valmennustehtävänsä.

Dungan jälkeen päävalmentajaksi nimettiin Mano Menezes, jonka johdolla Brasilia putosi jo puolivälierissä vuoden 2011 Copa Américassa. Menezes valmensi Brasilian joukkuetta myös olympialaisissa 2012. Brasilian historian ensimmäisen miesten jalkapallon olympiakullan tavoittelu kariutui lopulta finaaliin, jossa Meksiko oli parempi maalein 2–1. Menezes sai potkut tehtävästään marraskuussa 2012 ja maan jalkapalloliitto palkkasi Luiz Felipe Scolarin kymmenen vuoden tauon jälkeen joukkueen päävalmentajaksi.

Vuoden 2014 MM-kotikisoissaan Scolarin valmentama Brasilia pelasi alkulohkossa kaksi voitokasta ottelua Kroatiaa ja Kamerunia vastaan sekä yhden maalittoman tasapelin Meksikoa vastaan ja ylsi maalieron avulla lohkovoittoon. Pudotuspeleissä neljännesvälierässä vastaan tuli Chile, jonka Brasilia päihitti lukemin 1–1 päättyneen varsinaisen peliajan sekä maalittoman jatkoajan jälkeen rangaistuspotkukisassa osumin 3–2. Ratkaisevan maalin ampui Neymar, joka loukkaantui seuraavassa ottelussa, Brasilian 2–1 -voittoon päättyneessä puolivälierässä Kolumbiaa vastaan, eikä pystynyt enää jatkamaan turnauksessa. Samassa pelissä Thiago Silva otti turnauksessa toisen varoituksensa, joten hänkään ei päässyt kentälle välieräottelussa Saksaa vastaan. Tämä ottelu päättyikin Brasilian historialliseen 1–7 -tappioon ja murskasi Brasilian unelman voittaa MM-kultaa kotikisoissa. Brasilia jäi lopulta neljänneksi, kun se hävisi pronssiottelun Alankomaita vastaan maalein 0–3.

 Turnaukset 
Maanosaliittojen Cupin Brasilia on voittanut neljästi vuosina 1997, 2005, 2009 ja 2013. Olympialaisissa se on kyennyt kolmesti hopealle (1984, 1988 ja 2012) ja kerran pronssille (1996). Copa Américassa Brasilia on voittanut 7 kultaa, 11 hopeaa ja 5 pronssia. MM-kisat se on voittanut viidesti ja yltänyt niin pronssille kuin hopeallekin kahdesti.

 Sijoitukset arvokilpailuissa 

 Maailmanmestaruuskilpailut 

Selitykset:
 O = Ottelut
 V = Voitto
 T = Tasapeli 
 H = Tappio
 TM = Tehdyt maalit
 PM = Päästetyt maalit
 ME = Maaliero
 Vuosi Isäntämaa Kierros Sija O V T H TM PM ME 1930    Puolivälierät  6.  2  1  0  1  5  2  +3 1934    1. kierros  14.  1  0  0  1  1  3  –1 1938    Pronssia  3.  5  3  1  1  14  11  +3 1950    Hopeaa  2.  6  4  1  1  22  6  +16 1954    Puolivälierät  5.  3  1  1  1  8  5  +3 1958    Mestari  1.  6  5  1  0  16  4  +12 1962    Mestari  1.  6  5  1  0  14  5  +9 1966    Lohkovaihe  11.  3  1  0  2  4  6  –2 1970    Mestari  1.  6  6  0  0  19  7  +12 1974    Neljäs sija  4.  7  3  2  2  6  4  +2 1978    Pronssia  3.  7  4  3  0  10  3  +7 1982    2. kierros  5.  5  4  0  1  15  6  +9 1986    Puolivälierät  5.  5  4  1  0  10  1  +9 1990    Neljännesvälierät  9.  4  3  0  1  4  2  +2 1994    Mestari  1.  7  5  2  0  11  3  +8 1998    Hopeaa  2.  7  4  1  2  14  10  +4 2002      Mestari  1.  7  7  0  0  18  4  +14 2006    Puolivälierät  5.  5  4  0  1  10  2  +8 2010    Puolivälierät  6.  5  3  1  1  9  4  +5 2014    Neljäs sija  4.  7  3  2  2  11  14  –3 2018    Puolivälierät    5  3  1  1  8  3  +5 2022    Puolivälierät    5  3  0  2  8  3  +5

 Maanosaliittojen cup 
 Vuosi Isäntämaa Sijoitus Sija O V T H TM PM ME 1992    Ei selviytynyt mukaan  –  –  –  –  –  –  –  – 1995    Ei selviytynyt mukaan  –  –  –  –  –  –  –  – 1997    Mestari  1.  5  4  1  0  14  2  +12 1999    Hopeaa  2.  5  4  0  1  18  5  +13 2001    Neljäs sija  4.  5  1  2  2  0  0  0 2003    Lohkovaihe  5.  3  1  1  1  3  3  0 2005    Mestari  1.  5  3  1  1  12  6  +6 2009    Mestari  1.  5  5  0  0  14  5  +9 2013    Mestari  1.  5  4  1  0  14  3  +11 2017    Ei selviytynyt mukaan  –  –  –  –  –  –  –  –

 Gold Cup 
 Vuosi Isäntämaa Sijoitus Sija O V T H TM PM ME 1996   Hopeaa  2.  4  3  0  1  10  3  +7 1998   Pronssia  3.  5  2  2  1  6  2  +4 2003     Hopeaa  2.  5  3  0  2  6  4  +2

 Etelä-Amerikan-mestaruuskilpailut 
 Vuosi Isäntämaa Sijoitus Sija O V T H TM PM ME 1916    Pronssia  3.  3  0  2  1  3  4  –1 1917    Pronssia  3.  3  2  0  1  5  3  +2 1919    Mestari  1.  3  2  1  0  11  3  +8 1920   Pronssia  3.  3  1  0  2  1  8  –1 1921   Hopeaa  2.  3  1  0  2  4  3  +1 1922   Mestari  1.  4  1  3  0  4  2  +2 1923   Neljäs sija  4.  3  0  0  3  2  5  –3 1924   Vetäytyi kisoista  –  –  –  –  –  –  –  – 1925   Hopeaa  2.  4  2  1  1  11  9  +2 1926   Vetäytyi kisoista  –  –  –  –  –  –  –  – 1927   Vetäytyi kisoista  –  –  –  –  –  –  –  – 1929   Vetäytyi kisoista  –  –  –  –  –  –  –  – 1935   Vetäytyi kisoista  –  –  –  –  –  –  –  – 1937   Hopeaa  2.  5  4  0  1  17  9  +8 1939   Vetäytyi kisoista  –  –  –  –  –  –  –  – 1941   Vetäytyi kisoista  –  –  –  –  –  –  –  – 1942   Pronssia  3.  6  3  1  2  15  7  +8 1945   Hopeaa  2.  6  5  0  1  19  5  +14 1946   Hopeaa  2.  5  3  1  1  13  7  +6 1947   Vetäytyi kisoista  –  –  –  –  –  –  –  – 1949   Mestari  1.  7  6  0  1  39  7  +32 1953   Hopeaa  2.  6  4  0  2  15  6  +9 1955   Vetäytyi kisoista  –  –  –  –  –  –  –  – 1956   Neljäs sija  4.  5  2  2  1  4  5  –1 1957   Hopeaa  2.  6  4  0  2  23  9  +14 1959   Hopeaa  2.  6  4  2  0  17  7  +10 1959   Pronssia  3.  4  2  0  2  7  10  –3 1963   Neljäs sija  4.  6  2  1  3  12  13  –1 1967   Vetäytyi kisoista  –  –  –  –  –  –  –  –

 Copa América 
 Vuosi Isäntämaa Sijoitus Sija O V T H TM PM ME 1975 Ei isäntämaata  Pronssia  3.  6  5  0  1  16  4  +12 1979 Ei isäntämaata  Pronssia  3.  6  2  2  2  10  9  +1 1983 Ei isäntämaata  Hopeaa  2.  8  2  4  2  8  4  +4 1987    Lohkovaihe  5.  2  1  0  1  5  4  +1 1989    Mestari  1.  7  5  2  0  11  1  +10 1991   Hopeaa  2.  7  4  1  2  12  8  +4 1993   Puolivälierät  5.  4  1  2  1  6  4  +2 1995   Hopeaa  2.  6  4  2  0  10  3  +7 1997    Mestari  1.  6  6  0  0  22  3  +19 1999    Mestari  1.  6  6  0  0  17  2  +15 2001    Puolivälierät  6.  4  2  0  2  5  4  +1 2004    Mestari  1.  6  3  2  1  13  6  +7 2007    Mestari  1.  6  4  1  1  15  5  +10 2011    Puolivälierät  8.  4  1  3  0  6  4  +2 2015    Puolivälierät  5.  4  2  1  1  5  4  +1 2016    Lohkovaihe  9.  3  1  1  1  7  2  +5 2019    Mestari  1.  6  4  2  0  13  1  +12 2021    Hopeaa  2.  7  5  1  1  12  3  +9 2024                   

 Kesäolympialaiset 

 Vuosi Isäntämaa Sijoitus Sija O V T H TM PM ME 1900   Pariisi  Ei osallistunut  –  –  –  –  –  –  –  – 1908   Lontoo  Ei osallistunut  –  –  –  –  –  –  –  – 1912   Tukholma  Ei osallistunut  –  –  –  –  –  –  –  – 1920   Antwerp  Ei osallistunut  –  –  –  –  –  –  –  – 1924   Pariisi  Ei selviytynyt karsinnoista  –  –  –  –  –  –  –  – 1928   Amsterdam  Ei osallistunut  –  –  –  –  –  –  –  – 1936   Berliini  Ei osallistunut  –  –  –  –  –  –  –  – 1948   Lontoo  Ei osallistunut  –  –  –  –  –  –  –  – 1952   Helsinki  Puolivälierät  6.  3  2  0  1  9  6  +3 1956   Melbourne  Ei selviytynyt karsinnoista  –  –  –  –  –  –  –  – 1960   Rooma  1. kierros  6.  3  2  0  1  10  6  +4 1964   Tokio  1. kierros  9.  3  1  1  1  5  2  +3 1968   México  1. kierros  11.  3  0  2  1  4  5  –1 1972   München  1. kierros  12.  3  0  1  2  4  6  –2 1976   Montreal  Neljäs sija  4.  5  2  1  2  6  6  0 1980   Moskova  Ei selviytynyt karsinnoista  –  –  –  –  –  –  –  – 1984   Los Angeles  Hopeaa  2.  6  4  1  1  9  5  +4 1988   Soul  Hopeaa  2.  6  4  1  1  12  4  +8 1992   Barcelona  Ei selviytynyt karsinnoista  –  –  –  –  –  –  –  – 1996   Atlanta  Pronssia  3.  6  4  1  1  16  8  +8 2000   Sydney  Puolivälierät  6.  4  2  0  2  6  6  0 2004   Ateena  Ei selviytynyt karsinnoista  –  –  –  –  –  –  –  – 2008   Peking  Pronssia  3.  6  4  1  1  14  3  +11 2012   Lontoo  Hopeaa  2.  6  5  0  1  16  7  +9 2016   Rio de Janeiro  Kultaa  1.  6  3  3  0  13   1  +12 2020   Tokio    –  –  –  –  –  –  –  –

 Pelaajat 

 Nykyinen joukkue 
Päivitetty 9. elokuuta 2016.

Seuraavat pelaajat valittiin kesäkuussa 2016 pelattuun Copa América Centenarioon.

 # Paikka Pelaaja Syntymäaika Maaottelut Maalit Seura 1  M  Alisson    9  0   Liverpool 12  M  Diego Alves    8  0   Valencia 23  M  Marcelo Grohe    2  0   Grêmio 2  P  Dani Alves    93  7   Juventus 3  P  Miranda    31  0   Internazionale 4  P  Gil   10  0   Shandong Luneng 6  P  Filipe Luís    26  1   Atlético Madrid 13  P  Marquinhos    11  0   PSG 14  P  Rodrigo Caio    1  0   São Paulo 15  P  Fabinho    4  0   Liverpool 16  P  Douglas Santos    1  0   Atlético Mineiro 5  K  Casemiro    11  0   Real Madrid 7  K  Ganso    8  0   Sevilla 8  K  Elias    35  0   Corinthians 10  K  Lucas Lima    12  2   Santos 17  K  Walace    1  0   Grêmio 18  K  Renato Augusto    11  4   Beijing Guoan 19  K  Willian    38  6   Chelsea 20  K  Lucas    34  4  Tottenham Hotspur FC 22  K  Philippe Coutinho    17  4  Fc Barcelona 9  H  Jonas    12  3   Benfica 11  H  Gabriel    4  2   Santos 21  H  Hulk     48  12   Shanghai SIPG

Muut viimeisten 12 kuukauden aikana pelattuihin maaotteluihin nimetyt maajoukkueuraansa jatkavat pelaajat:
 Paikka Pelaaja Syntymäaika Maaottelut Maalit Seura Viimeisin maaottelukutsu M  Ederson    0  0   Benfica  Copa América Centenario, alustava joukkue P  Alex Sandro    6  0   Juventus  Copa América Centenario, alustava joukkue P  Fagner    0  0   Corinthians  Copa América Centenario, alustava joukkue P  Gabriel Paulista    0  0  Arsenal  Copa América Centenario, alustava joukkue P  Jemerson    0  0   Monaco  Copa América Centenario, alustava joukkue P  David Luiz    56  3   PSG  , 29. maaliskuuta 2016 P  Danilo    15  0   Real Madrid  , 29. maaliskuuta 2016 P  Felipe   0  0   Porto  , 29. maaliskuuta 2016 P  Marcelo    42  4   Real Madrid  , 12. marraskuuta 2015 P  Rafinha    2  0   Bayern München  , 8. lokakuuta 2015 K  Kaká    92  29   Orlando City  Copa América Centenario, alustava joukkue K  Oscar    48  12   Chelsea  Copa América Centenario, alustava joukkue K  Luiz Gustavo    41  2   Wolfsburg  Copa América Centenario, alustava joukkue K  Fernandinho    29  2   Manchester City  Copa América Centenario, alustava joukkue K  Douglas Costa    17  3   Juventus  Copa América Centenario, alustava joukkue K  Rafinha    2  1   Barcelona  Copa América Centenario, alustava joukkue K  Felipe Anderson    1  0   Lazio  Copa América Centenario, alustava joukkue K  Alex Teixeira    0  0   Jiangsu Suning Copa América Centenario, alustava joukkue K  Ramires    51  4   Jiangsu Suning , 5. syyskuuta 2015 H  Ricardo Oliveira    16  5   Santos  Copa América Centenario, alustava joukkue H  Roberto Firmino    11  4   Liverpool  Copa América Centenario, alustava joukkue H  Gabriel Jesus    0  0   Manchester City  Copa América Centenario, alustava joukkue H  Luan    0  0   Grêmio  Copa América Centenario, alustava joukkue H  Neymar    70  46   Barcelona  , 29. maaliskuuta 2016

 Eniten maaotteluita 
220px|thumb|right|Cafu on eniten otteluita pelannut pelaaja Brasilian maajoukkueessa 142 ottelullaan.
Vahvennetut ovat vielä aktiivipelaajia ainakin seuratasolla. Tilastot päivitetty 11. tammikuuta 2025.

 #  Pelaaja  Vuodet  Ottelut  Maalit  1  Cafu  1990–2006  142  5  2  Neymar  2010–  128  79 3  Dani Alves  2006–  126  8 4  Roberto Carlos  1992–2006  125  11  5  Thiago Silva  2008–  113  7 6  Lúcio  2000–2011  105  4  7  Cláudio Taffarel  1988–1998  101  0 8  Robinho  2003–2017  100  28 9  Djalma Santos  1952–1968  98  3  9  Ronaldo  1994–2011  98  62 

 Eniten maaleja 
220px|thumb|right|Pelé on tehnyt Brasilian maajoukkueessa 77 maalia.
Vahvennetut ovat vielä aktiivipelaajia ainakin seuratasolla. Päivitetty 11. tammikuuta 2025.

 #  Pelaaja  Vuodet  Maalit  Ottelut  1  Neymar  2010–  79  128 1   Pelé  1957–1971  77  92 3  Ronaldo  1994–2011  62  98 4  Romário  1987–2005  55  70 5  Zico  1976–1989  48  71 6  Bebeto  1985–1998  39  75  7  Rivaldo  1993–2003  35  74  8  Jairzinho  1964–1982  33  81  8  Ronaldinho  1999–2013  33  97  10  Ademir  1945–1953  32  39  10  Tostão  1966–1972  32  54

 Brasilian jalkapallomuseo – Hall of Fame 
Seuraavat brasilialaiset pelaajat on asetettu parhaimmiksi pelaajaksi Brasilian Hall of Famessa.

 Bebeto
 Carlos Alberto Torres
 Cafu
 Didi
 Djalma Santos
 Dida
 Falcão
 Garrincha
 Gérson
 Gilmar
 Jairzinho
 Julinho
 Kaká
 Nílton Santos
 Pelé
 Rivaldo
 Rivelino
 Roberto Carlos
 Romário
 Ronaldinho
 Ronaldo
 Sócrates
 Cláudio Taffarel
 Tostão
 Vavá
 Mário Zagallo
 Zico
 Zizinho

 Edelliset kokoonpanot 

 Maailmanmestaruuskilpailut 
 Jalkapallon maailmanmestaruuskilpailut 1930
 Jalkapallon maailmanmestaruuskilpailut 1934
 Jalkapallon maailmanmestaruuskilpailut 1938
 Jalkapallon maailmanmestaruuskilpailut 1950
 Jalkapallon maailmanmestaruuskilpailut 1954
 Jalkapallon maailmanmestaruuskilpailut 1958
 Jalkapallon maailmanmestaruuskilpailut 1962
 Jalkapallon maailmanmestaruuskilpailut 1966
 Jalkapallon maailmanmestaruuskilpailut 1970
 Jalkapallon maailmanmestaruuskilpailut 1974
 Jalkapallon maailmanmestaruuskilpailut 1978
 Jalkapallon maailmanmestaruuskilpailut 1982
 Jalkapallon maailmanmestaruuskilpailut 1986
 Jalkapallon maailmanmestaruuskilpailut 1990
 Jalkapallon maailmanmestaruuskilpailut 1994
 Jalkapallon maailmanmestaruuskilpailut 1998
 Jalkapallon maailmanmestaruuskilpailut 2002
 Jalkapallon maailmanmestaruuskilpailut 2006
 Jalkapallon maailmanmestaruuskilpailut 2010
 Jalkapallon maailmanmestaruuskilpailut 2014
 Jalkapallon maailmanmestaruuskilpailut 2018

 Copa América 
 Copa América 1987
 Copa América 1989
 Copa América 1991
 Copa América 1993
 Copa América 1995
 Copa América 1997
 Copa América 1997
 Copa América 2001
 Copa América 2004
 Copa América 2007
 Copa América 2011
 Copa América 2015
 Copa América Centenario (2016)

 Maanosaliittojen cup 
 Maanosaliittojen cup 1997
 Maanosaliittojen cup 1999
 Maanosaliittojen cup 2001
 Maanosaliittojen cup 2003
 Maanosaliittojen cup 2005
 Maanosaliittojen cup 2009
 Maanosaliittojen cup 2013

 Gold Cup 
 CONCACAF Gold Cup 1996
 CONCACAF Gold Cup 1998
 CONCACAF Gold Cup 2003

 Olympialaiset 
 Kesäolympialaiset 1952
 Kesäolympialaiset 1960
 Kesäolympialaiset 1964
 Kesäolympialaiset 1968
 Kesäolympialaiset 1972
 Kesäolympialaiset 1976
 Kesäolympialaiset 1984
 Kesäolympialaiset 1988
 Kesäolympialaiset 1996
 Kesäolympialaiset 2000
 Kesäolympialaiset 2008
 Kesäolympialaiset 2012
 Kesäolympialaiset 2016

 Valmentajat 
Maailmanmestaruuden voittaneet valmentajat on lihavoitu.

 Adhemar Pimenta (1936–1938, 1942)
 Flávio Costa (1944–1950, 1955, 1956)
 Zezé Moreira (1952, 1954–1955)
 Aymoré Moreira (1953)
 Vicente Feola (1955)
 Osvaldo Brandão (1955–1956, 1957)
 Teté (1956)
 Sylvio Pirillo (1957)
 Pedrinho (1957)
 Vicente Feola – Maailmanmestaruuskilpailut 1958 (1958–1960)
 Aymoré Moreira – Maailmanmestaruuskilpailut 1962 (1961–1963)
 Vicente Feola (1964–1967)
 Dorival Knippel (1968)

 João Saldanha (1969–1970)
 Mário Zagallo – Maailmanmestaruuskilpailut 1970 (1970–1974, 1998)
 Osvaldo Brandão (1975–1977)
 Cláudio Coutinho (1977–1980)
 Telê Santana (1980–1982)
 Carlos Alberto Parreira (1983)
 Edu (1983–1984)
 Evaristo de Macedo (1984–1985)
 Telê Santana (1985–1986)
 Carlos Alberto Silva (1987–1988)
 Sebastião Lazaroni (1989–1990)
 Paulo Roberto Falcão (1991)
 Carlos Alberto Parreira – Maailmanmestaruuskilpailut 1994 (1991–1994)

 Mário Zagallo (1995–1998)
 Vanderlei Luxemburgo (1998–2000)
 Émerson Leão (2000–2001)
 Luiz Felipe Scolari – Maailmanmestaruuskilpailut 2002 (2001–2002)
 Carlos Alberto Parreira (2002–2006)
 Dunga (2006–2010)
 Mano Menezes (2010–2012)
 Luiz Felipe Scolari (2013–2014)
 Dunga (2014–2016)
 Tite (2016–2022)
 Dorival Júnior (2024–2025)
 Carlo Ancelotti (2025–)

 Nykyiset valmentajat 
 Päävalmentaja  Tite Apuvalmentaja  Cléber Xavier Maalivahtivalmentaja  Cláudio Taffarel Kuntovalmentaja  Fábio Mahseredjian

 Lähteet 

 Kirjallisuutta 
 Alex Bellos: Futebol: brasilialainen elämäntapa (Koala, 2002)  (sid.)

 Aiheesta muualla 

 Brasilian jalkapalloliitto 
 Tilastoja vuodesta 1906 lähtien 
 A-maajoukkueen ottelut 
 Brasilia MM-turnauksessa

Maajoukkue
Luokka:Jalkapallomaajoukkueet
Luokka:Seulonnan keskeiset artikkelit